b"\n_START_ARTICLE_\nCalipso (m\xc3\xbasica)\n_START_SECTION_\nOrigen i evoluci\xc3\xb3\n_START_PARAGRAPH_\nEls seus or\xc3\xadgens es poden rastrejar als carnavals del comen\xc3\xa7ament del segle XIX. _NEWLINE_El text, sovint improvisat, segueix l'estructura d'una balada amb un llenguatge h\xc3\xadbrid i col\xc2\xb7loquial, i presenta figures i fets locals amb tractament sat\xc3\xadric. La m\xc3\xbasica es fonamenta en un ritme sincopat i una melodia senzilla. _NEWLINE_Arriba als Estats Units als anys 30 del segle XX a trav\xc3\xa9s de Paul Wittemann, i es popularitza a Nova York al final dels 50. A Europa, se sol ballar amb la mateixa combinaci\xc3\xb3 que el son, sense aixecar els peus de terra i amb una combinaci\xc3\xb3 de tres passos (lent-r\xc3\xa0pid-r\xc3\xa0pid) en dos temps, tot i que el ritme \xc3\xa9s una mica m\xc3\xa9s viu. La seua versi\xc3\xb3 original es caracteritza per un ritme m\xc3\xa9s velo\xc3\xa7 i agitat.\n_START_SECTION_\nInstruments\n_START_PARAGRAPH_\nLa seva peculiaritat \xc3\xa9s que s'utilitza com a instrument principal uns tambors met\xc3\xa0l\xc2\xb7lics, fabricats a partir de barrils de petroli reciclats, anomenats steeldrums o simplement 'tambors met\xc3\xa0l\xc2\xb7lics de Trinitat', molt usats en els carnavals, els quals es van crear perqu\xc3\xa8 no posse\xc3\xafen cap instrument. Els van anar abonyegant i despr\xc3\xa9s establint altures definides, el que faria que en el futur l'instrument es pogu\xc3\xa9s temperar amb una escala crom\xc3\xa0tica._NEWLINE_El calipso vene\xc3\xa7ol\xc3\xa0 o calipso del Callao, cantat tradicionalment en angl\xc3\xa8s, es fa a partir d'una bateria r\xc3\xadtmica de percussi\xc3\xb3 basada en el bumbac, acompanyada de charrasca, campana o esquella i quatre. Comunament s'hi afegeix teclat, baix el\xc3\xa8ctric, instruments de vent i veus masculines i femenines."